**LĪGUMS Nr. RPP-19- -lī**

(Par sporta spēļu zāles un futbola laukuma ar palīgtelpām izmantošanu)

Rīgā, 2019.gada \_\_\_.\_\_\_\_\_\_\_\_\_\_\_\_\_

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 01.07.2003. nolikumu Nr.75 “Rīgas pašvaldības policijas nolikums” no vienas puses, un

**Sabiedrība ar ierobežotu atbildību „BHM group”**, vienotais reģistrācijas Nr.40103412459, (turpmāk – **Izpildītājs**), tās valdes locekles **\_\_\_\_\_\_\_\_\_\_\_\_\_\_\_\_\_\_\_\_\_\_** personā, kura rīkojas uz sabiedrības statūtu pamata, no otras puses,

bet abas puses kopā un katra atsevišķi sauktas – **Puses**, noslēdz šādu līgumu, (turpmāk – **Līgums**):

1. **Līguma priekšmets**
   1. Pasūtītājs uzdod un Izpildītājs apņemas nodrošināt Pasūtītāja darbiniekus ar sporta spēļu zāli un futbola laukumiem ar palīgtelpām izmantošanu saskaņā ar Līguma 1.pielikuma „Tehniskā specifikācija - Finanšu piedāvājums” noteikumiem (turpmāk – **Pakalpojums**).
   2. Pakalpojuma saņemšanas vieta ir Ezermalas iela 30, Rīga.
2. **Pakalpojuma cena un līguma summa**
   1. Maksa par sporta spēļu zāles 1 (vienas) stundas izmantošanu ir EUR 15,50 (piecpadsmit euro, 50 centi), neieskaitot pievienotās vērtības nodokli (turpmāk – PVN). 21% PVN ir EUR 3,26 (trīs euro, 26 centi). Kopējā maksa ir EUR 18,76 (astoņpadsmit euro, 76 centi), ieskaitot PVN.
   2. Maksa par futbola laukuma 1 (vienas) stundas izmantošanu ir EUR 35,00 (trīsdesmit pieci euro, 00 centi), neieskaitot PVN. 21% PVN ir EUR 7,35 (septiņi euro, 35 centi). Kopējā maksa ir EUR 42,35 (četrdesmit divi euro, 35 centi), ieskaitot PVN.
   3. Līguma summa ir EUR 4250,00 (četri tūkstoši divi simti piecdesmit euro, 00 centi), neieskaitot PVN. 21% PVN Līguma summai ir EUR 892,50 (astoņi simti deviņdesmit divi euro, 50 centi). **Kopējā Līguma summa ir EUR 5142,50 (pieci tūkstoši viens simts četrdesmit divi euro, 50 centi), ieskaitot PVN**.
   4. Pakalpojuma maksa Līguma darbības laikā nevar tikt paaugstināta.
   5. Pakalpojuma maksas paaugstināšanas nepieciešamība var būt par iemeslu Līguma izbeigšanai.
   6. Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.
3. **Pušu pienākumi un tiesības**
   1. **Izpildītājam ir pienākums:**
      1. garantēt Pasūtītāja darbiniekiem iespēju, saņemt Pakalpojumu saskaņā ar Līguma un Līguma 1.pielikuma „Tehniskā specifikācija – Finanšu piedāvājums” noteikumiem;
      2. Līguma darbības laikā ievērot un nepaaugstināt 2.1.apakšpunktā noteikto Pakalpojuma cenu.
      3. neveikt darbības, kas tieši vai netieši var radīt zaudējumus, ierobežot tiesības vai kā citādi var kaitēt Pasūtītājam.
      4. uzturēt sporta zāles un palīgtelpas tehniskā un sanitārā kārtībā.
      5. maksimāli īsos termiņos novērst zāles, sporta inventāra un aprīkojuma bojājumus un avārijas sekas, kā arī informēt Pasūtītāja Līguma 9.nodaļā norādīto kontaktpersonu par paredzēto laiku (konkrētu vai provizorisku) sporta zāles avārijas seku likvidēšanai.
   2. **Izpildītājam ir tiesības:**
      1. pieprasīt un saņemt no Pasūtītāja Līgumā noteiktajā kārtībā samaksu par pienācīgi sniegtiem Pakalpojumiem.
      2. vienpusēji noteikt un mainīt iekšējās kārtības noteikumus.
      3. izbeigt Līguma darbību saskaņā ar Līguma nosacījumiem.
   3. **Pasūtītājam ir pienākums:**
      1. samaksāt Izpildītājam samaksu par sniegtiem Pakalpojumiem saskaņā ar Līguma nosacījumiem.
      2. Pakalpojuma saņemšanas laikā ievērot Izpildītāja iekšējās kārtības noteikumus, norādījumus saistībā par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju.

* 1. **Pasūtītājam ir tiesības:**
     1. saņemt Līgumā minētos Pakalpojumu savlaicīgi un pienācīgā kvalitātē saskaņā ar Līguma un tā 1.pielikuma „Tehniskā specifikācija - finanšu piedāvājums” nosacījumiem.
     2. izbeigt Līguma darbību saskaņā ar Līguma nosacījumiem.
     3. pieprasīt, lai Izpildītājs pārtrauc darbības, kas ir pretrunā Līguma un Latvijas Republikas normatīvo aktu prasībām.

1. **Samaksas kārtība**
   1. Pasūtītājs par atbilstoši Līgumam sniegto Pakalpojumu maksā Izpildītājam katru mēnesi, pamatojoties uz Izpildītāja iesniegto rēķinu un abpusēji parakstītu aktu par Pakalpojumu saņemšanas reizēm iepriekšējā mēnesī (atskaiti), kuru Izpildītājs iesniedz Pasūtītājam līdz nākamā mēneša 10.datumam. Samaksas apmērs par sporta spēļu zāles un futbola laukuma izmantošanu tiek aprēķināts saskaņā ar Līguma 2.1. un 2.2.apakšpunktos norādīto izcenojumu. No Pasūtītāja puses aktu tiesīga parakstīt Līguma 9.nodaļā norādītā kontaktpersona vai viņas pienākumu izpildītājs.
   2. Piegādātājs rēķina un akta (turpmāk – **elektroniskais rēķins**), iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv) norādot:

**Saņēmējs: Rīgas pilsētas pašvaldība;**

**Adrese: Rātslaukums 1, Rīga, LV-1050;**

**NMR kods:90011524360;**

**PVN reģ.Nr.: LV90011524360;**

**Banka: AS “Luminor Bank”;**

**Bankas kods: NDEALV2X;**

**Konts: LV82NDEA0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

4.3. Elektroniskā rēķina iesniegšana notiek šādi:

4.3.1.Izpildītājs sagatavo rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu;

4.3.2.rēķinu apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

* 1. Līgumā noteiktā kārtībā iesniegts elektroniskais rēķins nodrošina Pusēm rēķina izcelsmes autentiskumu un satura integritāti.
  2. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu rēķinu un Pasūtītājs to ir pieņēmis apmaksai.
  3. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
  4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto rēķinu.

1. **Pušu atbildība**
   1. Izpildītājs neatbild par Izpildītāja telpās nozaudēto Pasūtītāja darbinieku apģērbu, vērtslietām, naudu un citu mantu.
   2. Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls iekšējo kārtības noteikumu neievērošana, inventāra un aprīkojuma nepareiza lietošana.
   3. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
   4. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
2. **Līguma darbības termiņš un izbeigšana**
   1. Līgums stājas spēkā 2019.gada 15.februārī un darbojas 12 (divpadsmit) mēnešus, ņemot vērā līguma 6.2.apakšpunktā norādīto nosacījumu.
   2. Līguma darbības termiņš automātiski izbeidzas, līdzko Līguma summa sasniedz 2.3.punktā noteikto.
   3. Pasūtītājs var neizmantot visu Līguma 2.3.punktā noteikto Līguma summu.
   4. Puses vienojas, ka Līgumu var izbeigt pirms termiņa ar Pušu rakstisku vienošanos vai brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
   5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
3. **Strīdu izskatīšanas kartība**
   1. Visas domstarpības un strīdus, kas skar šo Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Papildus noteikumi**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas spēkā esošajiem normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Līgums sastādīts uz 4 (četrām) lapām, ar 1.pielikumu „Tehniskā specifikācija – Finanšu piedāvājums” uz 2 (divām) lapām 2 (divos) eksemplāros, katrai Pusei pa vienam. Abiem Līguma eksemplāriem ir vienāds juridiskais spēks.
5. **Pušu rekvizīti un paraksti**

**Pasūtītājs: Izpildītājs:**

|  |  |
| --- | --- |
| **Rīgas pašvaldības policija**  Lomonosova iela 12A, Rīga, LV-1019  Par līguma izpildi atbildīgā persona:  Guntis Dūda  Tālrunis: 67037279  E-pasts: [Guntis.Duda@riga.lv](mailto:Martins.Dzerve@riga.lv)  **Norēķinu rekvizīti:**  Rīgas pilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ.Nr. LV90011524360  Banka: AS “Luminor Bank”  Kods: NDEALV2X  Konts: LV82NDEA0021800014010  RD iestādes kods: 219 | **SIA “BHM Group”**  Ezermalas iela 30, Rīga, LV-1014  Reģ.Nr.40103412459  Banka: AS Swedbank  Kods: HABALV22  Konts: LV53HABA0551031971330  Kontaktpersona:  Tālrunis:  E-pasts: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**J.Lūkass**

1.pielikums

2019.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_\_\_\_\_\_

**Tehniskā specifikācija-finanšu piedāvājums**

**Izvirzītās prasības sporta spēļu zālei**

|  |  |  |
| --- | --- | --- |
| 1. Sporta spēļu zāle basketbola un volejbola treniņu nodarbībām Rīgā. Sporta spēļu zālei ir jābūt atbilstoši iekārtotai, (basketbola grozi, volejbola tīkls), jābūt pieejamam elektroniskam rezultātu tablo, kā arī zālē ir iespējams organizēt virves vilkšanas treniņus. | | *Ezermalas iela 30, Rīga* |
| 2. Jābūt pieejamām visām nepieciešamajām palīgtelpām – ģērbtuvēm, dušām, tualetes telpām, vīriešiem un sievietēm. | | |
| 3. Sporta spēļu zāles izmantošanas biežums un laiki:  3.1. 1 (viena) stunda 30 (trīsdesmit) minūtes bez pārtraukumiem pirmdienās laika posmā no pulksten 17.00 līdz pulksten 21.00. Sporta zāle tiek izmantota katru nedēļu. | Piedāvātā laika posmā jānorāda precīzu pakalpojuma sniegšanas laiku | |
| 17:30-19:00 | |
| 3.2. 1 (viena) stunda 30 (trīsdesmit) minūtes bez pārtraukumiem ceturtdienas laika posmā no pulksten 17.00 līdz pulksten 21.00. Sporta zāle tiek izmantota katru nedēļu. | 17:30-19:00 | |
| 3.3. 2 (divas) stundas bez pārtraukumiem trešdienās laika posmā no pulksten 13.00 līdz pulksten 17.00. Sporta zāle tiek izmantota katru nedēļu izņemot laika posmu vasaras mēnešos no 2019.gada 1.jūnija līdz 2019.gada 31.augustam (ieskaitot). | 14:00-16:00 | |
| 1. Rīgas pašvaldības policija pēc nepieciešamības (ja tiek organizēta personāla atlase vispārējā un speciālajā fiziskajā sagatavotībā, vispārējās fiziskās sagatavotības nodarbības un ieskaites, sporta spēļu sacensības un turnīri Rīgas pašvaldības policijas darbiniekiem u.tml.) papildus var izmantot sporta spēļu zāli citās darba dienās un laikos, iepriekš saskaņojot sporta spēļu zāles izmantošanas laikus pa e-pastu vienu kalendāro mēnesi iepriekš. | | |
| 5. Jābūt pieejamām tajā pašā adresē un ēkas stāvā kur atrodas sporta spēļu zāle atsevišķām telpām, kur Rīgas pašvaldības policija visu gadu var uzglabāt savu inventāru (basketbola bumbas, volejbola bumbas, vingrošanas paklājus u.tml.). | | |
| 6. Sporta spēļu zāles apmaksas kārtība: par sporta zāles izmantošanu 3.1.apakšpunktā, 3.2.apakšpunktā, 3.3.apakšpunktā un 4.punktā minētajās dienās tiek maksāts par faktisko telpas izmantošanas laiku. | | |

|  |  |
| --- | --- |
| 1. Futbola laukums ar dabīgu (zāles) vai sintētisko segumu, (laukuma izmērs vismaz 35 metri X 60 metri) Rīgā. Laukums atbilst standartiem, lai varētu organizēt sporta spēļu sacensības kā arī ir iespējams organizēt futbola treniņus. Futbola vārti katrā laukuma pusē. | *Ezermalas iela 30, Rīga* |
| 2. Jābūt pieejamām visām nepieciešamajām palīgtelpām – ģērbtuvēm, dušām, tualetes telpām, vīriešiem un sievietēm. | |
| 3. Futbola laukuma izmantošanas biežums:  3.1. 2 (divas) stundas bez pārtraukumiem otrdienās laika posmā no pulksten 14.00 līdz 20.00. Futbola laukums tiek izmantots katru nedēļu laika posmā no 2019.gada maija līdz augustam (ieskaitot), izņemot svētku dienas;  3.2. Rīgas pašvaldības policija futbola laukumu izmanto pēc nepieciešamības, iepriekš saskaņojot pa e-pastu futbola laukuma izmantošanas biežumu vienu kalendāro mēnesi iepriekš. | |
| 4. Futbola laukuma apmaksas kārtība: par futbola laukuma izmantošanu 3.1.apakšpunktā un 3.2.apakšpunktā minētajās dienās tiek maksāts no futbola laukuma izmantošanas fakta, ņemot vērā iepriekš saskaņotos futbola laukuma izmantošanas laikus. | |
| 5. Rīgas pašvaldības policija pēc nepieciešamības (ja tiek organizēta vispārējās fiziskās sagatavotības nodarbības, sporta spēļu sacensības un turnīri Rīgas pašvaldības policijas darbiniekiem u.tml.) papildus var izmantot futbola laukumu citās darba dienās un laikos, iepriekš saskaņojot futbola laukumu izmantošanas laikus pa e-pastu vienu kalendāro mēnesi iepriekš. | |

**Izvirzītās prasības futbola laukumam**

|  |  |
| --- | --- |
| **Pakalpojuma veids** | **Piedāvātā pakalpojuma cena EUR (bez PVN)** |
| Sporta spēļu zāles izmantošana - 1 (vienas) stundas (60 minūtes) cena EUR (bez PVN). | 15.50 EUR |
| Futbola laukuma izmantošana - 1 (vienas) stundas (60 minūtes) cena EUR (bez PVN). | 35.00 EUR |
|  |  |
| Kopējā cena | 50.50 EUR |

Nodrošinu visas iepirkumā izvirzītas prasības:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta vadītāja vai pilnvarotās personas amats, vārds, uzvārds un paraksts)*